****

 **JUDEŢUL BRAŞOV**

 **COMUNA AUGUSTIN**

 Str. Lungă nr. 238, AUGUSTIN, cod 507151, Tel/fax: 0374-279816

 www.primariaaugustin@yahoo.com

 **CONSILIUL LOCAL**

 **HOTĂRÂREA NR.46 din 12.11.2024**

**Privind alegerea comisiilor de specialitate pe durata mandatului Consiliului local AUGUSTIN 2024-2028**

**Consiliul local al comunei Augustin întrunit în ședință ordinară la data de 12 noiembrie 2024.**

 Având în vedere Ordinul Prefectului - Județul Brașov Nr.1110 din 22.10.2024 privind declararea ca legal constituit a Consiliului Local Augustin;

 - propunerile privind numărul , denumirea şi componenţa comisiilor de specialitate pe domenii de activitate, ţinând cont de pregătirea profesională , aptitudinile şi opţiunile consilierilor,

În conformitate cu prevederile art. 124, și art.139 din OUG Nr.57/2019 privind Codul administrativ, cu modificările şi completările ulterioare, şi ale HCL Nr.43 din 30.06.2021 privind aprobarea Regulamentului de organizare şi funcţionare a consiliului local Augustin art.8,9,10 şi 11.

 În temeiul art.196, alin.1 lit.a din OUG nr.57/2019 privind Codul administrativ, cu modificările şi completările ulterioare,

***CONSILIUL LOCAL AL COMUNEI AUGUSTIN***  ***adoptă prezenta hotărâre.***

 **Art. 1** – Se aleg pe durata mandatului consiliului local al comunei Augustin un număr de 4 comisii de specialitate pe domenii de activitate , conform Anexei 1 care face parte integranta din prezentul proiect de hotarare.

 **Art.2.-** (1)Consilierii locali au dreptul la indemnizația de ședință lunară doar dacă participă la cel puțin o ședință a autorității deliberative și o ședință a comisiei de specialitate , pe lună, desfășurate în condițiile legii.

 (2) Indemnizația lunară pentru consilierii locali care participă la ședințele ordinare și la ședințele extraordinare ale consiliului local și ale comisiilor de specialitate este in cuantum de 10% din indemnizația lunară a primarului , în condițiile prevăzute de Codul administrativ.

 **Art.3 -** Prezenta hotărâre se comunică, în mod obligatoriu, prin intermediul secretarului comunei, în termenul prevăzut de lege, primarului comunei Augustin şi prefectului judeţului Braşov şi se aduce la cunoştinţă publică prin publicarea pe pagina de internet .

Difuzare:1 ex.Instituţia Prefectului , Primarului comunei , cite un 1 ex. d-lor consilieri , 1 ex.dosar sedinţă, 1 ex. afişaj.

**PREȘEDINTE DE ȘEDINȚĂ, CONTRASEMNEAZĂ, Consilier, Secretar general,**

**Criangă Ioan Garcea Gheorghe Mircea**

\*Adoptată cu voturi pentru .........., voturi împotrivă............. , abținere..........